recursal/SuperWikiNEXT-32B huggingface dataset:
**Kabát** on 1980-luvulla perustettu tšekkilainen hard rock -yhtye. Yhtye on saavuttanut 1990-luvulta lähtien suurta suosiota kotimaassaan ja se osallistui 2007 Tšekin ensimmäisenä edustajana Eurovision laulukilpailuihin kappaleella *Malá Dáma* jääden semifinaalin viimeiseksi yhdellä pisteellä.

Historia
--------

Kabátin historia ulottuu vuoteen 1983, jolloin bassokitaristi Milan Špalek ja kitaristi Tomáš Krulich perustivat yhtyeen 50 000 asukkaan Teplicessa. Myöhemmin yhtyeeseen liittyi mukaan rumpali Radek "Hurvajs" Hurčík ja laulaja Josef Vojtek. Ota Váňa tuli yhtyeen toiseksi kitaristiksi 1990, mistä lähtien Kabát on toiminut samalla kokoonpanolla nykypäivään saakka.

Kabát soitti alkuaikoinaan lähinnä kotikaupungissaan Teplicessa ja sen naapurikaupungeissa, kunnes yhtye julkaisi 1991 ensimmäisen albuminsa *Má ji motorovou* ja 1992 live-albumin *Živě*. Ensimmäisten levytystensä jälkeen Kabát sai kotimaassaan laajemmalti huomiota ja solmi levytyssopimuksen Monitor/EMI:n kanssa. Myöhemmät albumit ovat myös olleet menestyksekkäitä ja Kabát on nauttinut Tšekissä suurta suosiota ja saanut paljon tunnustusta sekä voittanut monia palkintoja. Kabátin 2002 julkaistusta *Suma Sumárum* -albumista tuli maan kaikkien aikojen myydyin. Albumi myi viisinkertaista platinaa 128 000 kappaleella.

Diskografia
-----------

* **CD**

1. Má jí motorovou (1991, Monitor)
2. Živě! (1992, Monitor)
3. Děvky ty to znaj (1993, Monitor)
4. Colorado (1994, Monitor)
5. Země plná trpaslíků (1995, Monitor)
6. Čert na koze jel (1997, Monitor)
7. MegaHu (1999, Monitor/EMI)
8. Go satane go (2000, Monitor/EMI)
9. Suma Sumárum (2002, Monitor/EMI)
10. Dole v dole (2003, Monitor/EMI)
11. Corrida (2006, EMI)
12. Banditi di Praga (2010)
13. Do pekla/do nebe (2015)
14. El Presidento (2022)

* **DVD**

1. Best of video Koncert (2002, EMI)
2. Kabát Live 2003 - 2004, 2DVD (2004, EMI)

* **Singlet**

1. S čerty tancoval (1989, Supraphon)
2. Jak ti šlapou Kabáti (1994, Monitor)
3. Mistři světa (1996, Monitor/EMI)
4. Učitel (1999, EMI)
5. Stará Lou (2003, EMI)

Lähteet
-------

1. ↑  Helsinki 2007 – Semi-Final eurovision.tv.  Arkistoitu 11.2.2018. Viitattu 15.7.2017.

Aiheesta muualla
----------------

* Yhtyeen kotisivu
**Anthony Davis jr.** (s. 11. maaliskuuta 1993 Chicago, Illinois) on yhdysvaltalainen koripalloilija, pelipaikaltaan pääasiassa iso laitahyökkääjä. Hän pelaa NBA-joukkue Los Angeles Lakersissa. 

Davis oli vuoden 2012 NBA:n varaustilaisuuden ensimmäinen varaus. Ensimmäistä kertaa NBA:n historiassa kaksi ensimmäistä varausta olivat samasta yliopistosta, sillä Davisin joukkuekaveri Michael Kidd-Gilchrist varattiin tilaisuuden toisena pelaajana.

Helmikuussa 2016 Davis heitti Detroit Pistonsia vastaan ennätyksensä 59 pistettä ja otti samassa ottelussa 20 levypalloa ollen NBA:n historiassa kolmas vuoden 1983 jälkeen 50/20-tilastolukemiin yltänyt pelaaja.

Kesäkuussa 2019 Pelicans ja Los Angeles Lakers tekivät pelaajakaupan, jossa Davis siirtyi Lakersiin.

Maajoukkueura
-------------

Yliopistokoripalloa Kentuckyn yliopiston joukkueessa pelannut Davis voitti Yhdysvaltain maajoukkueessa olympiakultaa vuoden 2012 olympialaisissa Lontoossa. Hän pääsi joukkueeseen Blake Griffinin loukkaannuttua, ja oli ensimmäinen Yhdysvaltain olympiajoukkueen pelaaja sitten vuoden 2004 ja Emeka Okaforin, jolla ei ollut ainuttakaan NBA-ottelua. 

Davis pelasi Yhdysvaltain joukkueessa myös Espanjan MM-kilpailuissa 2014, missä maa voitti jälleen kultaa.

Muuta
-----

Davisin persoonalliset kulmakarvat ovat synnyttäneet sittemmin tavaramerkillä rekisteröidyt sanonnat "*Fear the Brow*" ja "*Raise the Brow*".

Lähteet
-------

1. 1 2  Anthony Davis ESPN. Viitattu 21.10.2013. (englanniksi)
2. ↑
3. ↑  Hoffman, Benjamin: Kentucky Reigns Again on N.B.A.’s Draft Night *New York Times*. Viitattu 21.10.2013. (englanniksi)
4. ↑
5. ↑  Sources: Lakers reach deal for Pelicans' Davis *ESPN.com*.  15.6.2019. Viitattu 16.6.2019. (englanniksi)
6. ↑  Anthony Davis Trademarks His Brow (englanniksi) CNBC. Viitattu 29.6.2012.

Aiheesta muualla
----------------

* Kuvia tai muita tiedostoja aiheesta **Anthony Davis (koripalloilija)** Wikimedia Commonsissa

|  |  |  |
| --- | --- | --- |
| Edeltäjä:**Kyrie Irving (CLE)** | **NBA:n varaustilaisuuden ykkösvaraus**2012 | Seuraaja:**Anthony Bennett (CLE)** |

Yhdysvaltain joukkue – Kesäolympialaiset 2012
4 Chandler |
5 Durant |
6 James |
7 Westbrook |
8 Williams |
9 Iguodala |
10 Bryant |
11 Love |
12 Harden |
13 Paul |
14 Davis |
15 Anthony |
Valmentaja Krzyzewski

Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF
* WorldCat

 |
|  |
| Kansalliset | 
* Yhdysvallat

 |

 |
**Athribis** (m.kreik. Ἄθριβις; kopt. *Ⲁⲧⲣⲉⲡⲉ, Ⲁⲑⲣⲏⲃⲓ*; myös Τριφεῖον, *Trifeion*) eli **Hut-Repit** (egypt. 𓉗𓏏𓉐𓂋𓊪𓇋𓇋𓏏𓆇𓊖, *Ḥwt-Rpyt*) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Panopoliteen nomokseen.

Maantiede
---------

Athribis sijaitsi Niilin länsirannalla noin kuusi kilometriä lounaaseen nykyisestä Sohagista, lähellä nykyistä Wanninan (Waninah) kylää.

Ylä-Egyptin Athribista ei tule sekoittaa toiseen Athribikseen Ala-Egyptissä.

Athribiksen arkeologista aluetta.

Historia
--------

Kaupungin pääkultti oli omistettu leijonanhahmoiselle Repit (Repyt) -jumalattarelle, ja sen egyptinkielinen nimi tarkoittaa "Repitin taloa/temppeliä". Kreikaksi jumalatar tunnettiin nimellä Thrifis.

Athribiksen niin kutsutun Auleteen temppelin raunioita.
Kaupungin arkeologiset kaivaukset aloitti William Flinders Petrie vuonna 1900. Nykyisin kaivauksia suorittaa Tübingenin yliopiston Athribis-projekti.

Rakennukset ja löydökset
------------------------

Kaupungissa oli Repitin temppeli eli niin kutsuttu Fyskonin temppeli, joka rakennettiin tai ainakin uusittiin Ptolemaios VIII Fyskonin aikana. Siihen kuului suuri porttirakennus. Temppelin lähellä oli vanhempi faarao Aprieen (Haaibre) temppeli, johon lisättiin pylon-portti ja ympärysmuuri Ptolemaios IX:n aikana.

Kokonaisuuteen kuului myös mammisi eli synnyintemppeli, niin kutsuttu Auleteen temppeli, jonka rakentamisen aloitti Ptolemaios XII Auletes, ja joka saatettiin loppuun roomalaisella kaudella keisari Hadrianuksen aikana. Sen koko oli noin 45 × 75 metriä. Siihen kuului pronaos, jossa oli kaksi kuuden pylvään riviä, esipiha sekä lukuisia huoneita.

Muihin löydöksiin lukeutuu muun muassa kreikkalais-roomalainen Asklepioksen temppeli. Siinä oli palmettikapiteeleilla varustetut pylväät, esipiha, kaksi kallioon kaiverrettua kammiota sekä syvennys kulttipatsaalle. Kaupungin läheltä on löydetty lukuisia hautoja, joista tärkeimpiin kuuluu niin kutsuttu Eläinratahauta 100-luvun lopulta jaa. Se on saanut nimensä sen kattoa koristavasta kahdesta eläinradasta.

Lähteet
-------

1. ↑  Athribis/Triph(i)eion *Pleiades*. Viitattu 7.12.2020.
2. 1 2 3  Tripheion (Wannina) *Trismegistos*. Viitattu 7.12.2020.
3. 1 2 3  Athribis (Hut-Repyt) Upper Egypt University College London. Viitattu 7.12.2020.
4. 1 2 3 4 5 6 7  Wannina *Egyptian Monuments*. Viitattu 7.12.2020.
5. ↑  Athribis: 'temple of Auletes' University College London. Viitattu 7.12.2020.

Aiheesta muualla
----------------

* Kuvia tai muita tiedostoja aiheesta **Athribis** Wikimedia Commonsissa

* Athribis-Projekt. Universität Tübingen. (saksaksi)
**Beck: Poliisimurha** (*Polismördaren*) on ruotsalais-saksalainen televisioelokuva vuodelta 1994, jonka on ohjannut saksalainen ohjaaja Peter Keglevic. Elokuva julkaistiin videona tammikuussa 1994 ja esitettiin Ruotsin televisiossa huhtikuussa 1994.

Tapahtumat
----------

**Varoitus:  Seuraava kirjoitus paljastaa yksityiskohtia juonesta.**
Martin Beck kutsutaan Mobyn kylään (kuvauspaikka oli Grythyttan) selvittämään nuoren naisen murhaa. Nainen löydettiin kuoliaaksi kuristettuna suljetusta huvipuistosta. Lehdissä arvailtiin heti, että murhaaja on uhrin naapuri Gunnar, joka on aiemmin tuomittu murhasta, mutta Beck ei usko Gunnaria murhaajaksi.

Kaksi nuorta varastaa murhaajan auton ja joutuu myöhemmin ampumavälikohtaukseen, jossa kuolee poliisi. Ampumavälikohtauksessa ollut poika onnistuu pakenemaan, ja hän saa runsaasti poliiseja peräänsä, mutta Gunvald Larsson ja Lennart Kollberg pitävät häntä syyttömänä.

**Juonipaljastukset päättyvät tähän.**

Elokuvasta
----------

Elokuva kuuluu kuuden ruotsalais-saksalaisen yhteistuotannon sarjaan, joka tehtiin 1993–1994 Martin Beckistä samalla näyttelijäjoukolla. Sarjan muut elokuvat ovat *Roseanna*, *Kadonnut paloauto*, *Polis polis potatismos*, *Stockholm Marathon* ja *Mannen på balkongen*.

Johan Widerberg on toista kertaa mukana Beck-elokuvassa. Hän esiintyi Beck-filmeissä ensimmäistä kertaa pikkuvauvana elokuvassa *Mannen på taket*, jonka ohjasi hänen isänsä Bo Widerberg. Myös Mikael Persbrandt näyttelee ensimmäisen elokuvaroolinsa tässä elokuvassa, ei kuitenkaan Gunvald Larssonina.

Näyttelijät
-----------

|  |  |  |
| --- | --- | --- |
|  Gösta Ekman  | … |  Martin Beck 
  |
|  Kjell Bergqvist  | … |  Lennart Kollberg 
  |
|  Rolf Lassgård  | … |  Gunvald Larsson 
  |
|  Tomas Norström  | … |  Herrgott Nöjd 
  |
|  Johan Widerberg  | … |  Kasper 
  |
|  Anica Dobra  | … |  Kia 
  |
|  Helmut Zierl  | … |  Gunnar Danielsson 
  |
|  Heinz Hoenig  | … |  kapteeni Mård 
  |
|  Jonas Falk  | … |  Stig Åke Malm 
  |
|  Agneta Ekmanner  | … |  Greta Hjelm 
  |
|  Stig Engström  | … |  Kaj Sundström
  |
|  Anne-Li Norberg  | … |  Sigbrit Mård 
  |
|  Pia Green  | … |  Cecilia Sundström 
  |
|  Johan H:son Kjellgren  | … |  Mohlin 
  |
|  Petra Nielsen  | … |  Eva
  |
|  Mattias Knave  | … |  Mats
  |
|  Matti Boustedt  | … |  Rick
  |
|  Christer Söderlund  | … |  ruumiinavauksen tekijä
  |
|  Gustaf Elander  | … |  Elofsson
  |
|  Magnus Skogsberg  | … |  Hector
  |
|  Fredrik Hammar  | … |  jääkiekkoa harjoitteleva mies
  |
|  Bibi Nordin  | … |  emäntä
  |
|  Annmarie Kastrup  | … |  Ulla
  |
|  Ola Sanderfelt  | … |  bussikuski
  |
|  Mikael Persbrandt  | … |  ensimmäinen poliisi
  |
|  Lars Göran Persson  | … |  toinen poliisi
  |
|  Lars Adaktusson  | … |  televisiotoimittaja
  |
|  Maj Sjöwall  | … |  talon asukas
  |
|  Mari Therese Sarrazin  | … |  Mårdin nainen
  |
**Jalkaväkirykmentti 61** oli Vaasan ruotsinkielisessä suojeluskuntapiirissä muodostettu ruotsinkielinen rykmentti, joka muun muassa osallistui Kannaksen torjuntataisteluihin kesällä 1944. Rykmentti perustettiin reservirykmenttinä. Rykmenttiin sijoitettiin myös ruotsalaisia vapaaehtoisia. Myös rykmentin kolmannen pataljoonan komentajana toimi ruotsalainen vapaaehtoinen, majuri Sven Hedengren. Suurhyökkäyksen aikana rykmentin komentajana toimi everstiluutnantti Alpo Marttinen. JR 61 saavutti mainetta Tienhaaran taistelussa 22. - 25. kesäkuuta 1944 saavuttamallaan torjuntavoitolla.

Komentajat
----------

* jääkärieversti Martin Berg kesäkuu 1941 - 22.9.1941
* everstiluutnantti Nils Roos 22.9.1941 - 30.10.1942
* everstiluutnantti (eversti 23.6.1944) Alpo Marttinen 30.10.1942 - 7.10.1944

Katso myös
----------

* Etulinjan edessä
* Harry Järv
* Tor Högnäs

Lähteet
-------

* Leskinen, Jari & Juutilainen, Antti: *Jatkosodan pikkujättiläinen*. WSOY, 2005. ISBN 951-0-28690-7.
* Nykvist, Erik: *Sextiettan - Infanteriregemente 61 1941-1944*. Söderströms, 2005. ISBN 951-52-2333-4. (ruotsiksi)

### Viitteet

1. ↑  Leskinen & Juutilainen 2005, 82
2. ↑  Leskinen & Juutilainen 2005, 303, 746
3. ↑  Leskinen & Juutilainen 2005, 778
**Tutkaenkeli** on tutka-alan operaattoreiden ammattikielenkäyttöön vakiintunut sana. Se on tutkassa havaittu kaiku, jonka aiheuttaja usein jää selvittämättä, vaikka se olisi sellaisessa paikassa, jossa sen pitäisi olla havaittavissa silminkin.

Tutkaenkeleitä aiheuttavat esimerkiksi lintu- ja hyönteisparvet. Kääriäisperhoset voivat varautua sähköisesti, hohtaa valoa ja näkyä tutkassa. Yksittäiset linnutkin näkyvät tutkissa. Ilmassa voi olla silmin näkymättömiä ionisoitumia tai radioaaltoja heijastavia pilviä. Ilmakehän pyörteistä ja paikallisista ilman tiheyseroista syntyy epäjatkuvuuskohtia, jotka toimivat tutkamaalin tavoin ja jopa täyttävät liikkuvan maalin kriteerit.

Sopivat ilmakehän inversiokerrokset saattavat aiheuttaa radioaaltojen etenemiselle edullisen, kanavoivan tutkasään, joka mahdollistaa hyvin kaukaakin tulevien kaikujen vastaanoton. Tällöin voidaan nähdä heijastus lentävästä tai maassa olevasta kohteesta, joka on tutkan normaalikantaman ulkopuolella.

Lähteet
-------

1. ↑  Skolnik, Merrill, I: "Introduction to Radar Systems", s. 508–516. ISBN 0-07-057909-1.
2. ↑  Skolnik, Merrill, I: "Introduction to Radar Systems", s. 441–459. ISBN 0-07-057909-1.
3. ↑   Figure 8
**Tousin Michael Chiza** (s. 1. tammikuuta 2002 Kongon demokraattinen tasavalta), tunnettu myös taiteilijanimellään **Tusse**, on kongolais-ruotsalainen laulaja. Hän edusti Ruotsia kappaleella "Voices" vuoden 2021 Eurovision laulukilpailussa Rotterdamissa sijoittuen lopulta finaalissa 109 pisteellä sijalle 14.

Tusse syntyi Kongon demokraattisessa tasavallassa ja tuli Ruotsiin 8-vuotiaana tätinsä kanssa pakolaisena. Ruotsissa hän asui perheen luona Kullsbjörkenin kylässä, jossa hän on asunut vuodesta 2015 lähtien. Vuonna 2018 hän osallistui ruotsalaiseen *Talang 2018* -ohjelmaan, jonka lähetti TV4-televisiokanava. Ohjelmassa hän eteni semifinaaliin, jonka jälkeen hän tippui kilpailusta. Hän sai kehua semifinaali-esityksestään tuomari Bianca Wahlgren Ingrossolta. Tusse oli myös finalisti Ruotsin vuoden 2019 *Idol*-kilpailussa. Finaalissa hänen kanssaan kilpaili Freddie Liljegren. Tusse julistettiin lopulta voittajaksi.

Voittonsa jälkeen Tusse julkaisi kolme singleä. Kaksi hänen singleään, hän esitti Idol-kilpailussa: cover-version Whitney Houstonin kappaleesta "How Will I Know" (22. marraskuuta 2019), jonka hän esitti Top 12 -kilpailijana. Finalistina hän esitti toisen singlensä, nimittäin hänen versionsa kauden voittokappaleesta "Rain" (3. joulukuuta 2019). Hänen kolmas single on nimeltään "Innan du går". 

Tusse osallistui Ruotsin euroviisukarsintana toimivaan Melodifestivalen 2021 -kilpailuun kappaleella "Voices". Kilpailussa hän eteni suoraan finaaliin, joka järjestettiin 13. maaliskuuta 2021. Finaalissa hän voitti kilpailun 175 pisteellä.

Diskografia
-----------

### Singles

| Nimi | Vuosi | Listasijoitukset | Albumi |
| --- | --- | --- | --- |
| SWE |
| "How Will I Know" | 2019 | — | Albumittomat singlet |
| "Rain" | 63 |
| "Innan du går" | 2020 | — |
| "Jag tror på sommaren" | — |
| "Crash" | — |
| "Voices" | 2021 | 1 |
|

Lähteet
-------

1. ↑  Storfavoriten vann Melodifestivalen med en brakseger  13.3.2021. SVT. Viitattu 14.3.2021. (ruotsiksi)
2. ↑  Brakseger för Tusse i Melodifestivalen - låten Voices gick hem hos både svenska folket och juryn *svenska.yle.fi*.  13.3.2021. Yleisradio. Viitattu 14.3.2021. (ruotsiksi)
3. ↑  Euroviisut | Italia voitti Euroviisut, Blind Channelille Suomen paras sijoitus sitten Lordin: video näyttää yhtyeen tunnelmat finaalin jälkeen *Helsingin Sanomat*.  22.5.2021. Viitattu 26.5.2021.
4. ↑  Discography Tusse Swedish Charts Portal. Hung Medien.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Taiteenala | 
* MusicBrainz

 |

 |
Osoitteessa Pyynikintie 2 sijaitseva vanha Tampereen teknillinen opisto, jossa toimi punaisten pohjoisrintaman esikunta vuonna 1918.
Suomen sisällissodan Tampereen taistelun aikana punaisten Hämeen rintaman (pohjoisen rintaman) päämajassa, Tampereen teknillisessä opistossa, tapahtui 28. maaliskuuta 1918 räjähdys, jolla nähdään olleen merkitystä koko sodan lopputulokseen. 

Punaisten Satakunnan rintaman rintamapäällikkö Kustaa Salminen räjäytti vahingossa käsikranaattilaatikon, minkä myötä räjähdyksessä kuoli ja haavoittui punaisten johtajia. Myös punaisten pohjoisen rintaman ylipäällikkö Hugo Salmela sai räjähdyksessä surmansa. Salminen itse kuitenkin säilyi hengissä onnettomuudesta.

Kimmo Lehtimäki ja Timo Malmi ovat tutkineet räjähdystä käsitteleviä kirjoituksia, ja he ovat selvittäneet, että alun perin Hugo Salmelan kerrottiin kuolleen esikuntaan lentäneestä valkoisten tykistön kranaatista. Kertomus Kustaa Salmisen aiheuttamasta räjähdyksestä ja Salmelan kuolemasta perustuu heidän mukaansa kansanedustaja Emil Saarisen salanimellä Arvid Luhtakanta 1938 julkaisemaansa teokseen *Suomen punakaarti* kirjoittamaansa tarinaan. Sen liitti J. O. Hannula samana vuonna ilmestyneeseen teokseensa *Suomen vapaussodan historia* täydennettyyn laitokseen, ja sen jälkeen kertomusta on esitetty eri versioin tapahtuman kuvauksena.

Lähteet
-------

1. ↑  Ylikangas, Heikki.: *Tie Tampereelle: 1918: dokumentoitu kuvaus Tampereen antautumiseen johtaneista sotatapahtumista Suomen sisällissodassa*. Helsinki: WSOY, 1993. ISBN 9510188972, 9789510188972.
2. ↑  Tampereen kevät 1918 oli ennennäkemätön verilöyly – näin punaisten ja valkoisten suurtaistelu eteni  6.1.2017. Ilta-Sanomat. Viitattu 2.12.2018.
3. ↑  Kustaa Salmisen henkilötiedot (Arkistoitu – Internet Archive) Suomen sotasurmat 1914-1922 -tietokanta.
4. ↑  Kimmo Lehtimäki ja Timo Malmi: Punaisen ylipäällikön kuolema.  *Kanava*, 1/2020, s. 49–51.  Otavamedia.
**Punakarhepuu** (*Cordia sebestena*) on karhepuiden (*Cordia*) sukuun kuuluva kasvilaji. Se on pienehkö ja tiivislatvuksinen puu, joka on ilmastosta riippuen aina- tai kausivihanta. Luonnossa punakarhepuu kasvaa tavallisesti enintään 10 metriä korkeaksi, mutta kasvatettuna se saattaa kasvaa suuremmaksikin. Rungon halkaisija voi olla 30 cm. Punakarhepuun lehdet ovat karheapintaiset, kuten useilla muillakin saman suvun lajeilla. Kukat ovat kirkkaanoranssinpunaiset. Hedelmät ovat luumumaisia, enintään 4 cm pitkiä ja täysin kypsinä valkoisia.

Punakarhepuu kasvaa kuivilla ja hiekkaisilla kasvupaikoilla, usein meren rannikolla merenpinnan tasosta 185 metrin korkeuteen asti. Lajia tavataan luonnossa Floridassa, Meksikossa, Keski-Amerikan kannaksella sekä Karibialla Kuubassa, Hispaniolalla ja Jamaikalla.

Punakarhepuu tuottaa syötäviä hedelmiä, joita käytetään paikallisesti ravintona. Puun eri osia on myös käytetty perinteiseen lääkintään ja runkoja puutavaraksi. Näyttävien kukkiensa vuoksi punakarhepuuta kasvatetaan myös yleisesti koristekasvina tropiikissa. Punakarhepuun lehdet ovat monien muiden saman suvun lajien tavoin karheapintaiset, ja niitä voi käyttää hiekkapaperin tavoin.

Kasvatettuna punakarhepuu tarvitsee täysin aurinkoisen kasvupaikan. Kunnolla juurtuneet kasvit ovat hyvin kuivuutta kestäviä. Laji sietää hieman suolaa kasvupaikallaan. Punakarhepuu on kuitenkin hidaskasvuinen puu, mutta kasvatettuna se voi kukkia ympäri vuoden.

Lähteet
-------

* Useful Tropical Plants: *Cordia sebestena* (englanniksi)

### Viitteet

1. ↑  *Cordia sebestena* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)

Aiheesta muualla
----------------

* iNaturalist: *Cordia sebestena*
* JSTOR Global Plants: *Cordia sebestena* (englanniksi)
* Integrated Taxonomic Information System (ITIS): *Cordia sebestena* (englanniksi)
* Global Biodiversity Information Facility (GBIF): *Cordia sebestena* (englanniksi)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q3042521
* Wikispecies: Cordia sebestena
* AoFP: 3623
* APDB: 77136
* CoL: YBQR
* EoL: 580041
* EPPO: CRHSE
* GBIF: 5341289
* GRIN: 11494
* iNaturalist: 160878
* IPNI: 65551-2
* IRMNG: 11155366
* ITIS: 31748
* IUCN: 62558
* NatureServe: 2.153586
* NCBI: 163077
* Open Tree of Life: 637811
* Plant List: kew-2737208
* PLANTS: COSE2
* POWO: urn:lsid:ipni.org:names:65551-2
* Tropicos: 4000805
* WFO: wfo-0000620951

 |

 |
**Viitasaaren Jalkapalloklubi** eli VJK on jalkapalloon erikoistunut seura, joka toimii Viitasaarella. Seura perustettiin vuonna 1978. VJK on Keski-Suomen vanhin pelkästään jalkapallon parissa toimiva seura. Vuonna 2003 VJK:n miesten edustusjoukkue pelasi seuran historian korkeimmalla sarjatasolla 3. divisioonassa yhden kauden. Veikkausliigaan VJK:ta edustaneista pelaajista on noussut ainoastaan Eero Tamminen.

Ensimmäisenä toimintavuotena 1978 seura osallistui sarjoihin kolmella joukkueella, joista D-juniorit sijoittuivat parhaiten ollen lohkossaan toiseksi. Ensimmäisen vuoden aikana seuraan oli liittynyt jäseniä 136, kun vuonna 2008 jäseniä oli noin 200. Parhaimmillaan seurassa toimi joukkueita 15 ja pelaajia oli yli 250, kun seura täytti 20 vuotta 1998.

Lähteet
-------

1. ↑  Harrastustoimintaa *viitasaari.fi*. Viitattu 2.11.2016.
2. 1 2  MP: VJK:n kolmas vuosikymmen alkaa hyvissä merkeissä.  *Viitasaaren Seutu*, 15.7.1998.
3. ↑  Noponen, Ilona: Seuraa koko perheelle.  *Viitasaaren Seutu*, 4.12.2008.  Maakunnan Sanomat Oy.
4. ↑  Halonen, Mika: Jere Pajumäen intohimona valmentaminen ja seuratyö.  *Viitasaaren Seutu*, 24.9.2015.  Keski-Suomen Media Oy.
5. ↑  Halonen, Mika: Vetävin askelin liigakentille.  *Viitasaaren Seutu*, 15.10.2015.  Keski-Suomen Media Oy.
6. ↑  Noponen, Ilona: VJK aloitti reippaasti.  *Viitasaaren Seutu*, 4.12.2008.  Maakunnan Sanomat Oy.
**Ison-Beltin silta** (tansk. *Storebæltsforbindelsen*) on riippusilta Ison-Beltin salmessa Tanskassa. Vuonna 1998 avattu silta ylittää 65 metrin korkeudessa merkittävän laivareitin. Eurooppatie E20 kulkee sillan kautta.

Ison-Beltin salmen keskellä on rakennustöiden yhteydessä laajennettu Sprogø-saari. Salmen itärannalta Sprogølle maantieliikenne kulkee sillalla ja rautatieliikenne kulkee kahdessa vierekkäisessä tunnelissa. Sprogøltä salmen länsirannalle sekä maantie- että rautatieliikenne kulkevat samaa siltaa pitkin.

Sjællandin ja Sprogøn välisen itäisen siltakokonaisuuden (6 790 m) keskellä on riippusilta (2 700 m) ja tämän molemmin puolin on palkkisilta. Riippusillan keskijänne on 1 624 metriä, kokonaispituus noin 2 700 metriä ja pylonit ovat 254 metriä korkeat. Sprogøn ja Fynin välinen läntinen silta (6 611 m) on kokonaan palkkisilta.

Rautatietunneli on 8 024 metriä pitkä. Tunneli ei ole suora vaan kaartaa pohjoisen kautta.

Ison-Beltin sillan alikulkukorkeus 65 metriä on otettu huomioon muun muassa Turun Pernon telakalla rakennettujen risteilyalusten rakenteissa. 72 metrin korkeuteen merenpinnasta ulottuva risteilyalus *Oasis of the Seas* kulki sillan ali savupiiput alaslaskettuina, täyttä vauhtia ja laskuveden aikaan loka-marraskuun vaihteessa vuonna 2009 kuten myös sen sisaralus *Allure of the Seas* vuotta myöhemmin.

Silta valittiin vuonna 2006 yhtenä kahdestatoista arkkitehtuurikohteesta osaksi Tanskan kulttuurikaanonia.

* Allure of the Seas sillanalituksessa.*Allure of the Seas* sillanalituksessa.
* Osa Ison-Beltin ylittävästä liikenneyhteydestä. Kuvaussuunta on länteen.Osa Ison-Beltin ylittävästä liikenneyhteydestä. Kuvaussuunta on länteen.
* Silta kuvattuna Sjællandista.Silta kuvattuna Sjællandista.

Katso myös
----------

* Juutinrauman silta

Lähteet
-------

1. 1 2 3 4 5  Facts and history A/S Storebælt.  Arkistoitu 23.6.2013. Viitattu 26.1.2016. (englanniksi)
2. ↑  Great Belt Tunnel *COWI-konsulttiyrityksen sivusto*.  Arkistoitu 17.11.2008. Viitattu 27.1.2009.
3. ↑  Jättiristeilijä alitti Ison-Beltin sillan rakenteita hipoen.  *Helsingin Sanomat*, 1.11.2009.  Sanoma News. Artikkelin verkkoversio. Viitattu 22.9.2012.
4. ↑  Loistoristeilijä alitti vaivattomasti Ison-Beltin sillan  6.6.2012. Yle. Viitattu 22.9.2012.
5. ↑  "Østbroen", *Kulturkanonen*, s. 029. København: Kulturministeriet, 2006. Teoksen verkkoversio (viitattu 26.1.2016). (tanskaksi) (Arkistoitu – Internet Archive)

Aiheesta muualla
----------------

* Kuvia tai muita tiedostoja aiheesta **Ison-Beltin silta** Wikimedia Commonsissa

* 

* Wikiuutisissa on aiheeseen liittyvä uutinen: ***Vakava junaonnettomuus Tanskassa***
* Great Belt Fixed Link *Structurae: International Database and Gallery of Structures*.
**gettext** on kirjasto ohjelmien lokalisointiin.

Sun Microsystems toteutti kirjaston ensimmäisen kerran vuonna 1993 Solaris-käyttöjärjestelmässä.
1980-luvun lopulla lokalisointiin oli kaksi kilpailevaa toteutusta, X/Openin catgets ja Sunin gettext. Sun yritti standardoida gettextiä Uniforum-ryhmässä.
GNU-projekti katsoi gettextin olevan yksinkertaisempi ja ohjelmoijalle helppo ja toteutti sen myös.
Laajalti käytetty toteutus on GNU-projektin vuonna 1995 julkaisema GNU Gettext.

Käyttö
------

gettextia käytettäessä ohjelma muutetaan suoran tulostuksen sijaan käyttämään gettext-kirjaston kutsuja. C-kieltä käytettäessä tämä tehdään yleisimmin käyttämällä funktiota nimeltä "\_".

Tulostuskutsusta:

```
printf("My name is %s.\n", my_name);

```

tulisi:

```
printf(_("My name is %s.\n"), my_name);

```

gettext käyttää ohjelmassa olevia merkkijonoja avaimina käännöksiä etsittäessä, ja palauttaa alkuperäisen merkkijonon sijaan tiedostosta ladatun, tai alkuperäisen, jos halutulle kielelle ei ole käännöstä.

Ohjelman kääntäminen tapahtuu ajamalla lähdekoodille xgettext-ohjelma, joka poimii käännettävät kohdat .pot-päätteiseen tekstitiedostoon.
Tästä luodaan .po-päätteinen käännöstiedosto halutulle kielelle:

msginit --locale=fi --input=name.pot

Edellä mainitulle ohjelmalle fi.po olisi:

```
#: src/name.c:36
msgid "My name is %s.\n"
msgstr "Minun nimeni on %s.\n"

```

Ohjelman kääntäjä kirjoittaa käännöksen msgstr-riville lainausmerkkien väliin jättäen C:n tulostuksenohjauskoodit kuten "%s" ja "\n" paikoilleen.

.po-tiedostosta käännetään .mo-tiedosto msgfmt-ohjelmalla ja se sijoitetaan esimerkiksi /usr/share/locale/fi/LC\_MESSAGES-hakemistoon.

Lähteet
-------

1. ↑  Message Translation (The GNU C Library) *www.gnu.org*. Viitattu 4.5.2023.
2. ↑  History of GNU gettext *gnu.org*. Viitattu 14.10.2007. (englanniksi)
3. ↑  Olexiy Ye Tykhomyrov: Introduction to Internationalization Programming  1.11.2002. Linux Journal. Viitattu 4.2.2020. (englanniksi)

Aiheesta muualla
----------------

* GNU `gettext' utilities
**Juan Miguel Echevarría** (s. 11. elokuuta 1998) on kuubalainen yleisurheilija, jonka päälaji on pituushyppy.

Echevarría oli neljäs  alle 18-vuotiaiden MM-kilpailuissa 2015 tuloksella 769 ja viides alle 20-vuotiaiden MM-kilpailuissa 2016 tuloksella 778. Lontoon MM-kilpailuissa 2017 Echevarría karsiutui loppukilpailusta tuloksella 786.

Echevarría voitti kultaa Birminghamin MM-hallikilpailuissa 2018 tuloksella 846 ja Pan-Amerikan kisoissa Limassa 2019 tuloksella 827. Vuoden 2019 Dohan MM-kilpailuissa hän sai pronssia tuloksella 834.

Echevarría saavutti vuodelle 2021 siirretyissä Tokion olympialaisissa hopeaa tuloksella 841.

Henkilökohtaiset ennätykset
---------------------------

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Tulos* | *Paikka* | *Päivä* |
| --- | --- | --- | --- |
| Pituushyppy | 868 | Bad Langensalza | 30. kesäkuuta 2018 |

 | Sisäradat

| *Laji* | *Tulos* | *Paikka* | *Päivä* |
| --- | --- | --- | --- |
| Pituushyppy | 846 | Birmingham | 2. maaliskuuta 2018 |

 |

Echevarría on hypännyt tilastokelvottomassa myötätuulessa 883 (+2,1 m/s Tukholmassa 10. kesäkuuta 2018) ja 892 (+3,3 m/s Havannassa 10. maaliskuuta 2019)

Lähteet
-------

* Juan Miguel Echevarría Kansainvälinen yleisurheiluliitto.  (englanniksi)
* Juan Miguel Echevarría Tilastopaja (vaatii kirjautumisen, maksullinen palvelu).  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Juan Manuel (Juanma) Moreno Bonilla** (s. 1. toukokuuta 1970 Barcelona) on espanjalainen Kansanpuolueen poliitikko.

Moreno Bonilla valittiin Andalusian aluehallinnon (*Junta de Andalucía*) johtajaksi tammikuussa 2019. Hän on Andalusian kansanpuolueen (PP-A) puheenjohtaja.

Moreno Bonilla kiinnostui politiikasta opiskellessaan Málagan yliopistossa. Hän suoritti loppututkinnon Camilo José Cela -yliopistossa Barcelonassa. Hän aloitti poliittisen uransa Málagan kuntapolitiikassa vuonna 1995. Hän oli Espanjan edustajainhuoneen jäsen 2000–2004 ja 2007–2011.

Andalusian aluevaaleissa joulukuussa 2018 sosialistinen työväenpuolue menetti 14 paikkaa, eikä saanut enemmistöä aluehallitukseen. Aluehallituksen muodostivat konservatiivien kansanpuolue sekä keskustaoikeiston Ciudadanos-puolue äärioikeiston Vox-puolueen tuella.

Moreno Bonillalle myönnettiin Isabella Katolilaisen ritarikunnan suurristi vuonna 2014.

Lähteet
-------

### Viitteet

1. 1 2   Congreso de los Diputados. Viitattu 10.2.2019 (espanjaksi)
2. 1 2   El Periódico. Viitattu 10.2.2019 (espanjaksi)
3. ↑   eldiario.es. Viitattu 10.2.2019 (espanjaksi)
4. ↑   Kansan Uutiset. Viitattu 10.2.2019
5. ↑



Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: es:Juan Manuel Moreno
**Juan Manuel Vargas** (s. 5. lokakuuta 1983 Lima, Peru) on perulainen jalkapalloilija. Hän edustaa Espanjan Primera Divisiónissa pelaavaa Real Betisiä.

Hän on pelipaikaltaan vasen laitapuolustaja, mutta kykenee pelaamaan myös vasempana laittalinkkinä hyökkäävämmässä roolissa. Hän on pelannut kummallakin paikalla seura- ja maajoukkueessa. Hänet tunnetaan muun muassa hyvänä vapaapotkujen antajana, varsinkin keskityksistään. Alberto Gilardino on sanonut Vargasin olevan paras keskittäjä kenen kanssa hän on pelannut.

Ura
---

Vargas aloitti uransa kuuluisasta perulaisesta Universitario de Deportesista. Edustusjoukkueeseen hän nousi vuonna 2002, jossa hän pelasi seuraavat kaksi vuotta. Vuonna 2005 hän siirtyi argentiinalaiseen Colóniin, jossa hän nousi myös nopeasti joukkueen avauskokoonpanoon.

Elokuussa 2006 hän siirtyi nelivuotisella sopimuksella Cataniaan. Ensimmäisen maalinsa Cataniassa hän teki 31. lokakuuta 2007 Sienaa vastaan, hän tasoitti ottelun 88. peliminuutilla 1–1. Ottelu päättyi tasapeliin, joka samalla kasvatti Catanian tappiottaman putken 7 ottelun mittaiseksi. Kahden kauden aikana sisilialaisryhmässä, hän oli joukkueensa parhaimpia pelaajia ja pelasi lähes aina avauskokoonpanossa. Joukkue onnistui säilyttämään pääsarjapaikkansa molempien kausien aikana. Kiinnostus Vargasia kohtaan kasvoi huomattavasti ja moni eurooppalaissuurseura oli hänen kintereillään.

Huhut kertoivat Vargasin hyväksyneen sopimuksen Real Madridin kanssa 17. toukokuuta 2008, mutta 5. heinäkuuta 2008 hän siirtyikin Fiorentinaan 12 miljoonan euron siirtosummalla. Alku ei kuitenkaan ollut firenzeläisryhmässä mairitteleva ja häntä kritisointiin vahvasti. Kauden edetessä Vargas nosti tasoaan ja lopulta hänen todellinen potentiaalinsa huomattiin.

24. marraskuuta 2009 Vargas onnistui tekemään rangaistuspotkusta maalin Mestarien liigan ottelussa Lyonia vastaan. Fiorentina voitti ottelun 1–0 ja varmisti näin paikkansa neljännesvälieriin ensimmäistä kertaa 10 vuoteen.

Kaudeksi 2012–2013 Vargas siirtyi lainasopimuksella Genoaan.

12. elokuuta 2015 Vargas siirtyi espanjalaisseura Real Betisiin kaksivuotisella sopimuksella, kun hänen sopimuksensa Fiorentinan kanssa päättyi.

Lähteet
-------

1. ↑  A Victory Well Deserved - Fiorentina's Alberto Gilardino Goal.com. Viitattu 30.11.2009.
2. ↑  Siena 1-1 Catania (Arkistoitu – Internet Archive) XN.com. Viitattu 30.11.2009.
3. ↑  Madrid Agree Terms With Vargas Goal.com. Viitattu 30.11.2009.
4. ↑  Real Madrid signed Juan Vargas according to Spanish and Italian media (Arkistoitu – Internet Archive) Andena.com. 30.11.2009.
5. ↑  Vargas Signs For Fiorentina Goal.com. Viitattu 30.11.2009.
6. ↑  Fiorentina 1-0 Olympique Lyonnais: Vargas' Viola Qualify At Liverpool's Expense Goal.com. Viitattu 30.11.2009.
7. ↑  El fichaje del peruano Juan Manuel Vargas por el Betis ya es oficial Marca. Viitattu 12.8.2015. (espanjaksi)

Aiheesta muualla
----------------

* Juan Vargasin esittely Fiorentinan virallisella kotisivustolla
* Juan Vargasin maajoukkuetilastot FIFA:n sivustolla (Arkistoitu – Internet Archive)
Kassem G vuonna 2014.
**Kassem Gharaibeh**, tunnetaan paremmin nimellä **Kassem G**, on yhdysvaltalainen koomikko ja näyttelijä, joka tunnetaan parhaiten internetsarjoistaan *California On* ja *Going Deep*. Toukokuussa 2012 hänen YouTube-kanavallaan oli 2 miljoonaa seuraajaa, ja hänen profiilissaan oli vierailtu liki 304 miljoonaa kertaa.

Juuriltaan jordanialais-egyptiläinen Kassem muutti pikkulapsena Yhdysvaltoihin. Hän alkoi harjoittaa stand up -komiikkaa vuonna 2006 ja ryhtyi lataamaan esiintymisiään YouTube-kanavalleen vuonna 2008. Hän on kaikkien aikojen seuratuimpien YouTube-käyttäjien listalla sijalla 14. Lisäksi hän on palvelun kahdeksanneksi seuratuin koomikko. Nykyään hän on merkittävä kyky losangelesilaisessa yhtiössä Maker Studios, joka keskittyy enimmäkseen verkkomedian esiintyjiin.

Sarjassa *Going Deep* Kassem haastattelee apaattisena aikuisviihdenäyttelijöitä ja pilkkaa näitä sarkasmin avulla. Hänen haastateltavinaan ovat olleet muun muassa Lisa Ann, Ron Jeremy, Kimber James ja Asa Akira. Usein Kassemin kommentit ovat myös suoranaisen ilkeitä.

Sarjassa *California On* Kassem haastattelee kalifornialaisia mielestään tärkeistä ja ajankohtaisista asioista, kuten esimerkiksi Osama bin Ladenista ja Justin Bieberistä.

Kassemilla on myös neliosainen sarja nimeltä *Street Music*, jossa hän ja koomikko Nice Peter tekevät improvisaatiomusiikkia kadulla näkemistään asioista.

Aiheesta muualla
----------------

* Youtube Kassem G
* Twitter Kassem G

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Kasseh** on historiallisesti merkittävä*lähde?* maalaiskaupunki Bureh Kasseh Macontehin päällikkökunnassa Port Lokon piirikunnassa Sierra Leonessa. Vuoden 2006 arvion mukaan kaupungin asukasluku oli 3 386.*lähde?*

Kassehin väestö kuuluu suurimmilta osin temnejen etniseen ryhmään. Kaupungissa puhutaan laajalti temnen kieltä. Krioa, jota puhutaan lingua francana koko Sierra Leonessa, ei kuitenkaan puhuta laaja-alaisesti Kassehissa.*lähde?*

Kasseh tunnetaan yhden Sierra Leonen merkittävimmän johtajan Bai Burehin syntymäpaikkana. Bureh johti pohjoisen Sierra Leonen temneväestön kansannousuun maan senaikaista siirtomaaisäntää Britanniaa vastaan vuonna 1898. Burehin asuintalo on edelleen pystyssä.

Uskonto ja opetus
-----------------

Kassehin väestö kuuluu uskoltaan suurimmilta osin islaminuskoon, jota harjoittaa kaupungin väestöstä noin 97 prosenttia.*lähde?* Kristittyjä ei kaupungissa ole lähes lainkaan.*lähde?* Kassehin muslimit yhdistävät islaminuskon omiin alkuperäisuskontoihinsa. Useita islamilaisia kouluja sekä Sierra Leonen valtion kouluja, niin ensimmäisen kuin toisen asteen kouluja, on myös kaupungissa.

Lähteet
-------

1. ↑  Sierra Leonean Heroes – 1898 Rebellion Era *Sierra Leone Web*. Viitattu 7.5.2017. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kasseh
**Voimamiesten Saarijärvi Open** -kilpailut ovat Keski-Suomen Voimailijoiden järjestämiä voimamieskilpailuita, joihin osallistui Suomen vahvimpia miehiä. Kilpailu järjestettiin 12 kertaa vuosina 2002-2013. Vuonna 2008 kilpailuun osallistui Espanjan vahvin mies Juan Carlos Heredia Cortés. Ainoa moninkertainen Saarijärvi Open voittaja on ollut Juha-Matti Järvi, joka ylsi kolmeen peräkkäiseen voittoon vuosina 2007, 2008 ja 2009.

Voimamiesten Saarijärvi Open -kilpailuiden mitalistit
-----------------------------------------------------

**2002**

1. Juha-Matti Räsänen 

2. Jarmo Hirvi 

3. Jari Mäkinen

**2003**

1. Tomi Lotta 

2. Hannu Vilkko 

3. Juha Heikkilä

**2004**

1. Hannu Vilkko 

2. Juha-Matti Järvi 

3. Mika Mattila 

**2005**

1. Jani Kolehmainen 

2. Mika Mattila 

3. Juhani Pakkala

**2006**

1. Mika Mattila 

2. Juhani Pakkala 

3. Marko Laitinen

**2007**

1. Juha-Matti Järvi 

2. Ville Vihola 

3. Harri Peltomaa

**2008**

1. Juha-Matti Järvi 

2. Kai Pasanen 

3. Juan Carlos Heredia Cortés

**2009**

1. Juha-Matti Järvi 

2. Juha Harrivaara 

3. Jarmo Hirvi

**2010**

1. Janne Rahikainen 

2. Veli-Pekka Kauhanen 

3. Jarno Leppämäki

**2011**
1. Veli-Pekka Kauhanen 

2. Henri Peiponen 

3. Jyrki Rantanen

**2012**
1. Jarno Jokinen 

2. Martti Harjapää 

3. Veli-Pekka Kauhanen

**2013**

1. Jyrki Rantanen 

2. Kirmo Varvikko 

3. Martti Harjapää

Lähteet
-------

1. ↑  Voimamiesten Saarijärvi Open 2005 *Arkisto*. Voimalaitos. Viitattu 5.10.2021.
2. ↑  Voimamiesten Saarijärvi Open 2006 *Arkisto*. Keski-Suomen Voimailijat. Viitattu 5.10.2021.
3. 1 2 3 4  Varvikko, Kirmo: 5. Kilpailuraportteja ja tuloksia (Sivu 82) *Voimamiesurheilu IV*.  2017. Team Voimalaitos ry. Viitattu 5.10.2021.
**Voimapop** (engl. *Power pop*) on popmusiikin laji, jonka juuret ovat yhdysvaltalaisen popmusiikin kautta brittiläisessä popissa ja rockissa. Siinä käytetään vahvoja melodioita, lyhyitä harmonisia lauluosuuksia, tiiviitä sovituksia ja erottuvia kitarariffejä. Soitinsooloja on vähän, eikä bluesaineksia juuri näy. Soittimia on yleensä yksi tai useampia sähkökitaroita, sähköbasso, rummut ja joskus kosketinsoittimet ja syntetisaattori. Lajin vaikutus vaihteli vuosikymmenien mittaan, mutta on ollut yksi kestävimpiä rockin alalajeja.

The Whon Pete Townshend käytti sitä NME:n haastattelussa vuonna 1967 yhtyeen musiikkityylistä.

Lähteet
-------

1. ↑  Otto Talvio, Voimapop on melodista popmusiikkia
2. ↑  A User's Guide to Shoes - eMusic Spotlight*lähde tarkemmin?*
3. ↑  Liner notes to 'The Roots of Power Pop' and the 'Poptopia' series of CDs
4. ↑  Altham, Keith. "Lily Isn't Pornographic, Say Who" *New Musical Express* May 20, 1967

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Voimapop**.
* Allmusic.com (Arkistoitu – Internet Archive)
Tom yam kung -keitto (tom yam katkaravuilla)
**Tom yam** (laoksi ຕົ້ມຍຳ, thaiksi ต้มยำ) on tulinen ja hapan, kirkas keitto, joka kuuluu thaimaalaiseen ja laosilaiseen keittiöön. Siitä on monia versioita, joissa voidaan käyttää esimerkiksi katkarapuja (tom yam kung), kanaa (tom yam kai) tai vaikkapa naudanlihaa (tom yam nua (tun)). Esimerkiksi Singaporessa, Malesiassa ja Indonesiassa tarjottava tom yam voi poiketa huomattavasti thaimaalaisista tai laosilaisista versioista. Keitosta voidaan tehdä myös kasvisversio.

Tom yamissa käytetään tyypillisesti sitruunaruohoa, kafferilimetin lehtiä, galangalia, limettimehua, kalakastiketta ja murskattua chilipippuria. Joissain nykyisissä versioissa keittoon sisältyy myös sieniä, kevätsipulia ja tomaattia. Keiton mausteena käytetään tavallisesti myös suolaa ja korianteria, joskus myös valkosipulia ja sokeria.

Lähteet
-------

1. 1 2  *Thai Cooking made easy*, s. 16-17 Hot and Sour Shrimp and Lemongrass Soup (Tom Yam Goong). Singapore: Periplus Editions, 2005. ISBN 0-7946-0156-1. (englanniksi)
2. ↑  Thai tom yum soup recipe (ต้มยำกุ้ง) *eatingthaifood.com*. Viitattu 4.7.2022. (englanniksi)
3. ↑  Tom yam -keitto (suomalainen versio Tom yam kai -keitosta) *k-ruoka.fi*.  Arkistoitu 16.5.2022. Viitattu 4.7.2022. (suomeksi)
4. 1 2  *Thai Cooking made easy*, s. 25 Spicy Beef Soup (Tom Yam Nua Tun). Singapore: Periplus Editions, 2005. ISBN 0-7946-0156-1. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tom yum
**Tom Wisdom** (s. 18. helmikuuta 1973 Swindon, Wiltshire, Englanti) on brittiläinen teatteri-, elokuva- ja televisionäyttelijä.

Koulutus
--------

Tom Wisdom opiskeli Tauntons Collegessa Southamptonissa sekä Academy Drama Schoolissa, jossa hän sai näyttämöstipendin (Stage Scholarship).

Työt televisiossa ja valikoitu filmografia
------------------------------------------

Televisiossa hän näytteli Tom Fergusonia *Coronation Street* -sarjassa 1999–2000, Ivor Clairea Evelyn Waughin sovituksessa *Kunnian miekka* (*Sword of Honour*) 2001, Stephen Clarken *Suspicionissa* 2003 sekä Marco Baileyn Sky One -lentodraamassa *Kymppikerho* (*Mile High*) 2003–2004. Muita televisioesiintymisiä ovat olleet muun muassa Harry Enfieldin *Brand Spanking New Show*, Children of the New Foreston ja Wycliffe and Blackhearts in Battersea.

Elokuvanäyttelijänä Wisdom on esiintynyt muun muassa elokuvissa *Neljä tyttöä ja maagiset farkut 2*, 
*Fire and Ice* ja *Hey Mr. DJ*. Hänen tunnetuin roolinsa lienee Frank Millerin sarjakuvaan pohjautuvassa elokuvassa *300*, joka kertoo Thermopylaen taistelusta 480 eaa.

Wisdomin uusimman elokuvan *Merirosvoradio* ensi-ilta kaavailtiin pidettäväksi 3. huhtikuuta 2009.

Roolit teatterissa
------------------

Wisdomin teatterirooleja ovat olleet muun muassa Stanhope Journey’s Endissä (UK-kiertue, 2005) ja Guy Bennett Julian Mitchellin Another Country Arts Theatressa vuonna 2000. Wisdom loi myös Steven Carterin roolin Patrick Wilden näytelmässä What’s Wrong With Angry? vuonna 1994.

Yksityiselämä
-------------

Tom Wisdomin isä työskenteli Yhdistyneen kuningaskunnan ilmavoimissa, joten perhe muutti paljon ja he ovat asuneet Swindonin lisäksi ilmavoimien tukikohdissa Doncasterissa ja Devonissa. 189-senttisellä Wisdomilla on kaksi sisarusta: vanhempi veli ja nuorempi sisko.

Aiheesta muualla
----------------

* Tom Wisdom Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Alankomaat

 |
|  |
| Henkilöt | 
* Deutsche Biographie

 |

 |
**MotoGP 3** on vuonna 2003 julkaistu ratamoottoripyöräaiheinen videopeli, joka perustuu MotoGP kauteen 2002. Pelin kehitti ja julkaisi Namco ja se julkaistiin PlayStation 2:lle. Pelin kansikuvassa esiintyy Valentino Rossi.

Pelattavuus
-----------

Pelissä on mahdollista ajaa kuusi erilaista pelitilaa, yksittäisiä arcade kilpailuja, maailmanmestaruuskausi, aikaa vastaan, legenda kuljettajia vastaan yksittäisiä kilpailuja, haastekisoja ja moninpeli. Yksittäisissä kilpailuissa on mahdollista valita haluamansa kuljettajan pyörä. Pelaaja ei kuitenkaan kilpailussa aja oikealla kuljettajalla, vaan hänen oma nimi esiintyy pelissä. Maailmanmestaruuskaudella pelaava voi valita haluamansa pyörän, jonka hän ajaa omana itsenään, eikä voi esimerkiksi valita haluamansa kuljettajan näköispyörää. Kausitilassa on mahdollista valita vaikeusasteen mukaan helppo, keskivaikea ja vaikea. Helpolla vaikeusasteella pyörää on helpompi hallita ja peli auttaa pelaajaa jarrutuksissa, lisäksi kausi kestää viiden kilpailun verran. Keskivaikeassa ja vaikeassa apuja ei ole vaan pelaajan täytyy itse osata esimerkiksi jarruttaa ajoissa ennen mutkaa ja hallita pyörää paremmin. Lisäksi molemmissa vaikeusasteissa kauden pituus on oikean kauden 15 kilpailun mittainen. Aikaa vastaan ajo on pelkästään rataennätyksien parantamista, pelaaja voi kilpailla omaa aikaansa vastaan. Haastetilassa voi suorittaa erilaisia tehtäviä, joissa voi saada lukittuja kuljettajia käyttöönsä, kaikki MotoGP kuljettajat ja legenda kuljettajat, sekä videoita ja kuvia.

Legenda kuljettajat
-------------------

| Talli | Pyörä | Kuljettaja |
| --- | --- | --- |
| Marlboro Yamaha Team | Yamaha YZR500 | Wayne Rainey |
| Lucky Strike Suzuki | Suzuki RGV500 | Kevin Schwantz |
| Repsol Honda | Honda NSR500 | Mick Doohan |
| Rothmans Honda | Honda NSR500 | Wayne Gardner |

Lähteet
-------

1. ↑  Moto GP 3 *cheatingdome.com* Viitattu 17.7.2017 (englanniksi)
**Eliisa Lintukorpi** (o.s. **Mäkelä**, ent. **Asikainen**) on suomalainen taidekasvattaja ja teatteri-ilmaisun opettaja, joka on työskennellyt pitkään kansalais- ja työväenopistojen opettajana sekä ohjaajana. Hän on opiskellut taidekasvatusta 1977-81 Jyväskylän yliopistossa ja teatterin ja draaman tutkimusta Tampereen yliopistossa, jossa hän on suoritti filosofian maisterin tutkinnon 2002.

Lintukorpi oli 1980-luvun alussa perustamassa Forssan teatteria. Vuonna 2007 oli perustamassa Pientä Teatterikoulua Forssaan, ja hän on myös ohjannut useita näytelmiä Forssan seurakunnan kanssa. Hänen ohjaamansa JokuRoti -ryhmä teki vaikuttavan musikaalin "ONNI" vuonna 1999, ja ryhmätyön ansiosta he saivat Hämeen kulttuurirahaston tunnustuksen.*lähde?* Ennen eläkkeelle jäämistään vuonna 2021 hän teki tulevaisuusdelfoin kansalaisopistotoiminnasta Lounais-Hämeessä vuonna 2040.

Lähteet
-------

1. 1 2  Eliisa Lintukorpi ent. Asikainen os. Mäkelä *linkedin.com*. Viitattu 2.5.2023.
2. ↑  Paluu tehdasasetuksiin – Neljän eri rehtorin alaisuudessa työskennellyt Eliisa Lintukorpi iloitsee, että eläkkeellä maailma on avoinna *Forssan Lehti*.  2.10.2021. Viitattu 2.5.2023.
3. ↑  Kiti Salonen: Forssan seurakunnan satavuotinen historia on käsikirjoitettu näytelmäksi – Näyttämölle marssii entisiä kirkkoherroja ja Wahrenin haamu *Forssan Lehti*.  17.1.2023. Viitattu 2.5.2023.
4. ↑  Forssan seurakunta tarttuu kristilliseen klassikkonäytelmään – Pääsiäisen teemat puhuttelevat edelleen *Forssan Lehti*.  13.4.2019. Viitattu 2.5.2023.
5. ↑  "Kansalaisopistotoiminta vuonna 2040 Lounais-Hämeessä" – Delfoi-paneelin loppuraportti Wahren-opisto. Viitattu 2.5.2023.

Aiheesta muualla
----------------

* Eliisa Asikainen: Performanssi taidemuotona, Teatterin ja draaman tutkimus (pro gradu) *trepo.tuni.fi*.  2002.
Baletti on tunnusomainen eliittien suosima korkeakulttuurin muoto.
**Eliittikulttuuria** ovat sellaiset korkeakulttuurin muodot ja kulttuuri-instituutiot, joiden harrastaminen ja tukeminen on rajoittunut modernin yhteiskunnan eliittiluokalle, ja jotka ovat olleet sille tunnusomaista. Näitä eliittejä ovat olleet aristokratia, porvaristo, koulutettu virkamiehistö sekä vallanpitäjät. Heidän makuunsa ovat olleet esimerkiksi ooppera, sinfoniamusiikki, baletti, koristetaide ja kaunotaide, museot ja galleriat sekä kirjallisuuteen liittyvä teatteri.

Kun eliitit alkoivat muodostua ja sana *eliitti* oli tullut käyttöön 1700-luvulta alkaen, eliittiluokat halusivat erottautua kulttuurisesti tavallisesta kansasta. Eliitit alkoivat suosia absoluuttista esteettistä arvoa, hienostuneisuutta, virtuoosimaisuutta sekä valistunutta pohdiskelua, joka erosi kansan suosimasta rempseästä, välittömästä ja yksinkertaisesta perinteisestä kulttuurista. Pierre Bourdieun mukaan eliitin estetiikka perustui vulgaarin, yksinkertaisen, primitiivisen ja suositun torjumiseen.

Eliittikulttuurin ja alemman "vulgaarin" kulttuurin eroa korostettiin voimakkaasti etenkin 1800-luvulla ja pitkälle 1900-luvulle. Vaikka perinteiset eliittikulttuurimuodot ovatkin yhä olemassa, 1970-luvulta alkaen eliittikulttuurin ja populaarikulttuurin ero ei enää ole yhtä selkeä kuin entisaikoina. Korkeakulttuuri ei enää radion ja television aikakaudella ole eliittien yksinoikeutta, ja eliitteihin kuuluvat ovat alkaneet arvostaa myös populaarikulttuuria. On myös syntynyt uusia kulttuurin muotoja, jotka hämärtävät eliittikulttuurin ja populaarikulttuurin rajoja. Musiikissa tällainen on esimerkiksi kaikkien yhteiskuntaluokkien arvostama The Beatles -yhtye, joka yhdisteli työväenluokkaista musiikkityyliä orkesteri- ja jousisovituksiin. Kuvataiteen alalla eliittikulttuurin rajaa ovat hämärtäneet esimerkiksi Andy Warhol ja Damien Hirst.

Lähteet
-------

1. ↑  *eliittikulttuuri.* *Kielitoimiston sanakirja*. Helsinki: Kotimaisten kielten keskus, 2022.
2. 1 2 3  Franklin, Adrian (toim. Ritzer, George): "elite culture", *The Blackwell Encyclopedia of Sociology*, s. 1360–1362. Blackwell, 2007. ISBN 978-1-4051-2433-1.